*حوارات هادئة في حقل ثائر*

*الثيولوجي والتفسير بلغة دارجة*

عن الثالوث والتجسد

وعن البابا شنودة والأب متى وجورج بباوي ومتعلقات

شرح وتفسير ونقد

هذا الحوار العميق دار قرب الفجر في حالة إرهاق ذهني وجسدي بالغ..

ولقيمة محتواه، فلقد راجعته سريعاً وأضفت بعض الكلمات وهذبته من تداخل بعض الأحاديث الجانبية..

حوار يستحق إعادة الكتابة ولكن تبقى قيمته المضافة في تلقائيته...

والطرف الثاني معي كالعادة أعطيه اسماً اعتباريّاً abcdxyz

***01\16\12***

***C. Mark***

abcdxyz: انت في روم ايه دلوقتي؟

abcdxyz: ياعم قولنا

christopher\_mark: مش في روم

christopher\_mark: انا انهيت الجولة

abcdxyz: كفارة

christopher\_mark: كفارة بأي معنى؟

christopher\_mark: انت عارف ان فيه حزازيات لاهوت-تفسيرية بيني وبين كفارة

abcdxyz: ههههه لا حزازيات ولا حاجة

abcdxyz: ابقي قول قبلها علشان نتابع

christopher\_mark: انا قاعد اقول عالفيسبوك

christopher\_mark: محدش قال امتى ولا ازاي

christopher\_mark: ماظهرتش غير راضوبي

christopher\_mark: وخدتهم كلهم لوحدها

christopher\_mark: وانا حاسس بالذنب

abcdxyz: انا بقالي ساعة فاتح

abcdxyz: من سنة كدة كان لما يبقي فيه خناقة علي الفيس كان الل بيتخانق يبعت رسالة وتلاقي الكل دخل في الخناقة

christopher\_mark: هاهاها

christopher\_mark: ماعرفش انا محدث فيسبوك

christopher\_mark: كمان ماعتقدش هالاقي حد معايا

christopher\_mark: ايام المدرسة كان فيه شئ اسمه كل واحد يعمل شلة

christopher\_mark: انا كان بينافسني واحد اسمه اسامة

christopher\_mark: دايما شلته كانت في ازدياد

christopher\_mark: وانا في نقص

christopher\_mark: مش بالظبط

christopher\_mark: اللي بيحصل ان وقت المشاورات شلتي بتبقى قد شلته تلات مرات على الاقل ووقت المواجهة بينسحبوا لاني بادخل في خلاف معاهم حتى بالنظر وبدون كلام على طريقة الهجوم ولزوم مراعاة اللطف وقواعد الاشتباك :)

abcdxyz: هو بصراحة ولا انا اعتقد ان في حد هايبقي معاك الكلام اللي انت بتقوله ساعات بيزعل كلا الجانبين

christopher\_mark: لما بنبدأ المعركة

christopher\_mark: العدد بيتغير

christopher\_mark: المعركة على كل الجبهات لها شرفها

christopher\_mark: ماتنساش ان المسيح كان كدة

abcdxyz: اي نعم .....

christopher\_mark: وانا باحس بالعار اني اكسب معركة في جزء بالتنازل عن جزء تاني من الحقّ

christopher\_mark: ان كنت بعد أرضي الناس فلم أكن عبداً للمسيح - ده واحد من تلات اكتشافات بولسية في صبايا :)

christopher\_mark: لكن لما الخصوم يبقوا فريق واحد الواحد بيعرف يضرب الغلط صح.. يبقى مركّز

christopher\_mark: انما لما يتجمعوا الفرقاء بتبقى ضدهم مش معاهم

christopher\_mark: بينذهلوا مابيبقوش عارفين يشتموني على ايه والتاني لأ فبيستلموا بعض

christopher\_mark:

christopher\_mark: انما عادة بيبقوا فريق واحد مركّز

abcdxyz: دخلت علي الروم بتاعتك من شوية

hristopher\_mark: هي مش بتاعتي - انا بادخل مجاملة للأونر

abcdxyz: ايه الرومز اللي انت بتدخل عليها؟

christopher\_mark: هي اللي انت شفتها بس

christopher\_mark: وبادخل عليها مرة في الشهر

christopher\_mark: لكن دلوقت هاكثّف وجودي

abcdxyz: الروم علطول فاضية

christopher\_mark: زمان كان الوقت ده هو وقتها

christopher\_mark: لكن لما مجموعة الساحل الشرقي بطلوا يدخلوا

christopher\_mark: انا كنت معاهم الأول

christopher\_mark: فالروم هديت

christopher\_mark: لما دلوقت بادخل بتوقيت مصر

christopher\_mark: الغرفة بالاقيها مليانة قبل دلوقت بساعتين

christopher\_mark: لكن بعد المعركة دي

christopher\_mark: اطمنك

christopher\_mark: هتفضى علطول

christopher\_mark: اللي عاوز عدد يكرر الكلام المنخفض واللي عاوز شرف مايعدش الناس - المعارك دي مش ببلاش

christopher\_mark: المسيح كان كدة.. اقرا في دي يوحنا 6 - بيتعمد يزيح الناس اللي جايين غلط - يعني ناس جايين له وبيتملقوه وياسيد متى صرت هاهنا يقولهم انتم تبعتموني ل؟انكم اكلتم من الخبز وشبعتم

christopher\_mark: حتى التلاميذ يلتفت ويقول لهم العلكم انت ايضا تريدون أن تمضوا

christopher\_mark: ماسابهمش يكملوا معاه غير لما الكلمة الصح اتقالت - الى من نذهب وكلام الحياة الأبدية عندك - كدة يمشوا معاه لأنه عاوز دول مش عاوز عدد

christopher\_mark: دي عكس عكاس الفكر السياسي البشري - دايما الشعب يتملق الحاكم والحاكم يتملق الشعب لحد ما تحصل معركة يفني فيها طرف الطرف التاني

christopher\_mark: المسيح مابيتملقش ولا بيقبل التملق وبيطلب الخير لكن البهايم طول عمرها بهايم -

christopher\_mark: :) تأمرني

abcdxyz: في مشروع قولت عليه من فترة لفري ارثودوكس

christopher\_mark: الذي هو؟

abcdxyz: عاوزين نشوف طريقة نشرح بيها اللاهوت والابائيات لسن اعدادي وثانوي بسيط

christopher\_mark: مشروع طموح

christopher\_mark: ونافع

christopher\_mark: وخطر

christopher\_mark: انت بتفقد الناس من ابتدائي

christopher\_mark: لانك بتعلمهم غلط من ابتدائي

abcdxyz: احنا بنعاني ..لما حد بيسأل عن الثالوث او اي حاجة تاني بضطر اشرح شروحات انا عارف انها غلط بس بتكون اسهل

christopher\_mark:

christopher\_mark: مين قال لك اسهل؟

christopher\_mark: نتايجها مرة

christopher\_mark: الثالوث المفروض يتشرح من ابتدائي

abcdxyz: ابتدائي دة زهرة الزهرة ناس متربية علي كتب التربية الكنسية بتاعة انبا شنودة عاوزهم يطلعوا ايه مثلاً يعني ؟

christopher\_mark: افضل من يعرف الثالوث هو الطفل الرضيع

christopher\_mark: يطلعوا السلم

christopher\_mark: يطلعوا يتفسحوا

christopher\_mark: يطلعوا فيها

christopher\_mark: المهم يطلعوا

christopher\_mark: ماينزلوش

christopher\_mark: مرة اتطلب مني كلمة عن اللاهوت

christopher\_mark: تقديم علم اللاهوت لناس في سن جامعة

christopher\_mark: وطبعا كلهم كل واحد عامل نفسه عالم

abcdxyz: المشكلة ان الناس بتسأل مش علشان يعرفوا لأ بيسألوا علشان يردوا علي المسلمين اللي في المدرسة

christopher\_mark: فانا مكانش عندي وقت احضر

christopher\_mark: رحت بدأت بسؤال ارجو تتامل فيه

abcdxyz: اللاهوت الدفاعي بقي كل حاجة

christopher\_mark: لانه مهم جدا

christopher\_mark: اللهوت الدفاعي ده مصيبة وسببه انك طلعته منفصل عن مصدره

christopher\_mark: والمجتمع اتلقفه قبلك

abcdxyz: بتاع حبيبك بسيط

christopher\_mark: دفاعي = يواجه المجتمع بضغط المجتمع

christopher\_mark: نقي = يضغط هو بقوة المسيح على المجتمع

christopher\_mark: فانت زعلان انه طلع دفاعي وانت سايبه من بدري في الشارع

abcdxyz: ايه السؤال

christopher\_mark: السؤال هو:

christopher\_mark: الصم والبكم يتناولوا؟

christopher\_mark: أيوة

christopher\_mark: ليه هم مؤمنين

christopher\_mark: ايوة

christopher\_mark: طيب امنوا بالثالوث ازاي؟

christopher\_mark: حاولوا يشرحوا معنى الثالوث بلغة الصم والبكم

christopher\_mark: فكانت اول محاولة = نؤمن بتلات آلهة

abcdxyz: مش زيهم زيهم زي الاطفال ولا ايه؟

christopher\_mark: تاني محاولة نؤمن بتلات الهة وواحد رابع بارك فوقيهم

christopher\_mark: ماهي دي النقطة

christopher\_mark: الاطقال

abcdxyz: ههههه

christopher\_mark: الاطفال مؤمنين

christopher\_mark: ضحكوا علينا لما قالوا ان الاطفال بيتعمدوا على ايمان والديهم

christopher\_mark: لأ

christopher\_mark: هم بيتعمدوا على ايمانهم هم

christopher\_mark: الطفلمؤمن بدليل ان من فمه هيا الرب تسبيحا

christopher\_mark: والمسبح مؤمن وعالي في ايمانه كمان

christopher\_mark: لما نرجع للاطفال هنلاقي مفهوم الثالوث

christopher\_mark: الطفل عمره ما خاف يبات جعان

christopher\_mark: الثقة دي = في صلبها ايمان باب راعي

christopher\_mark: وعمره ما خاف يدخل النار = ايمان بفادي ومخلص

christopher\_mark: وعمره ما حس انه فاضي من جواه = اختبار لروح الرب يمله

christopher\_mark: التلات تجليات المخيطة بي ديه تجمع المعنى في أصل بساطته وقوته

abcdxyz: طيب ماكدة ممكن نطلع اكتر من حاجة واكتر من ثالوث

christopher\_mark: لأ لسبب بسيط

christopher\_mark: انت غلطت وانت بتقول نطلّع

christopher\_mark: انت ماشي عكس السكة

christopher\_mark: انت هتطلّع شئ الاول وبعدين تحاول تركبه على حالة الاطفال

christopher\_mark: بينما الطفل بدأ من الناحية الصح

christopher\_mark: اختبر وبيتكلم

abcdxyz: mm

christopher\_mark: تعال للطفل في الخبرة دي

abcdxyz:

christopher\_mark: افتكر انا باتكلم عن طفل رضيع

christopher\_mark: مرة واحد مسلم سالني عن الثالوث

christopher\_mark: فقلت له هات لي شئ واحد مزعلك في الثالوث

christopher\_mark: كانت النتيجة مذهلة

christopher\_mark: النس متعودة تفترض مشكلة

christopher\_mark: وتبدأ تدافع عنها

christopher\_mark: لكن ابدا المعنى من اصله

christopher\_mark: مش من نقطة افتراض مشكلة

christopher\_mark: لما ارتبك قال لي كله على بعضه كدة غلط

christopher\_mark: فقلت له ده كلام عجز

christopher\_mark: لانك لو شايف غلط تقدر توصفه

christopher\_mark: وتثبت انه غلط

christopher\_mark: فقال لي ازاي تلاتة وواحد

christopher\_mark: قلت له ايه المشكلة

abcdxyz is now offline.

Messages will be delivered when they sign on to Paltalk.

christopher\_mark: ثالوث في واحد

abcdxyz came online at 1:29 AM

christopher\_mark: واحد في ثالوث

christopher\_mark: ايه الصعب

christopher\_mark: التشبيهات اللي انت بتقول عليها غلط هي مش غلط

christopher\_mark: هي بتتحط في غير مكانها

christopher\_mark: مثلا مثل المثلث

christopher\_mark: مثل رائع -- لكن لإثبات ان الفكرة لا تستحيل عقلا

christopher\_mark: مش لاثبات ان ربنا يشبه المثلث

abcdxyz: بالظبط

christopher\_mark: الحجم بابعداه التلتة تفس الئ

christopher\_mark: يمكن التاكد ان العقل لا يرفض التميز مع التحاد غير الممكن انفصاله

christopher\_mark: كدة حجة مستحيل اتسحبت

christopher\_mark: طيب معادش مستحيل

christopher\_mark: ليه؟

christopher\_mark: مالوش ليه

christopher\_mark: دليله؟

christopher\_mark: احنا صورته ومثاله

christopher\_mark: صورته على مستوى الفرد

christopher\_mark: كائن حي عاقل

christopher\_mark: وعلى مستوى الكنيسة

christopher\_mark: كنيسة = اسرة = محبة ابوية ومحبو بنوية ومحبو زيجية

abcdxyz: ايه رأيك في تشبية الروح والعقل والكيان ؟

christopher\_mark: يعني كل انواع المحبة الموجودة في الغنسان اكيد لها اصل الهي

christopher\_mark: مش بطال

christopher\_mark: المهم ماتدخلش الجسد

abcdxyz: بيباوي بيقول مينفعش

christopher\_mark: ايه حجته؟

christopher\_mark: هو مش ضد ده

christopher\_mark: هو ضد فكرة الصفات

christopher\_mark: صفة ذاتية هو اللي ضدها

abcdxyz: ايوة

christopher\_mark: انا مش هاقول ان دي صفات ذاتية علشان مايزعلش

christopher\_mark: الصفات الذاتية قصة تعود ليوحنا الدمشقي ومن بعده يحي بن عدي

christopher\_mark: الدمشقي مقالهاش

christopher\_mark: بس فتح بابها

christopher\_mark: يحي ابن عديّ اتخصص فيها

christopher\_mark: بطريقة فغن قلتم كذا فكان كذا فلا يبقى الا كذا

christopher\_mark: الطريقة دي خربت حاجات كتير

christopher\_mark: منها شرح الافخارستيا

christopher\_mark: لما طبقوا عليه ان كان رمزا لقال كذا او كذا

christopher\_mark: فكرة اللي بيشتغل كدة مش عاوز يثبت الشئ

christopher\_mark: عاوز يثبت بطلان كل بدائله

christopher\_mark: وبالتالي يقول فلا يبقى الا

christopher\_mark: لما جم يعملوها على الافخارستيا عملوا مصيبة

abcdxyz: تمام

christopher\_mark: لان وانت بتقبت بطلان البديل ممكن تستخدم دليل غبي يبطل الأصل

christopher\_mark: وده اللي عملوه

christopher\_mark: اثبتوا ان الخبز مش رمز

christopher\_mark: بدلل مافيش مشابهة بينه وبين الجسد

christopher\_mark: طيب انا هافترض ان كلامهم صح

christopher\_mark: يبقى كدة المسيح حاشا بيعمل عمل مالوش معنى

christopher\_mark: طيب ليه مجابش حتة خشبة وقال المسوا هذا هو جسدي

christopher\_mark: فلو صح ان الخبز لا علاقة ولا تشابه بينه وبين الجسد يبقى العملية بلا معنى - نون سنس

christopher\_mark: لكن لو تتامل تلاقي كل التشابه بين الخبز والجسد

christopher\_mark: حتى في اللغة العبرية خبز = جسد

christopher\_mark: بيت لحم

christopher\_mark: لحم = خبز!

christopher\_mark: فاحنا مش هنقول صفات ذاتية لو دي هيطلع مها حد بكلام يزعل

christopher\_mark: لكن هنقول الانسان صورة خالقه

christopher\_mark: فيه وجود وفيه حياة وفيه عقل

abcdxyz: بس الشرح بتاعها ان الخبز قمح بتجمع مع بعضة زي مالمسيح جمع الكل في ذاتة

christopher\_mark: مش بس كدة

christopher\_mark: والقمح بيمد بالحياة

christopher\_mark: وبيتحول داخلك لجسدك انت

christopher\_mark: فالمسيح قبل مايدهولك بيحوله لجسده هو

christopher\_mark: زي ما قدر يحول القمح للحم جواك بسر بيولوجي

christopher\_mark: مالوش تفسير

christopher\_mark: فحوله لجسده هو بسر فوق المادة

christopher\_mark: المهم الانسان بصفته صورة خالقه تميز عن بقية الكائنات

christopher\_mark: فيه كائنات

christopher\_mark: وفيه كائنات حية او شبة حية

christopher\_mark: وفيه كائن حي عاقل

abcdxyz: زي اي عملية اكل وهضم يعني ... ان دي معجزة يومية بتم؟

christopher\_mark: الثالوث هو المشبع للكائن الحي العاقل

christopher\_mark: صحيح

christopher\_mark: دي معجزة

christopher\_mark: فعقلك يتكلم مع عقل الآب

christopher\_mark: يبقى انت مش منعزل عن الخالق

christopher\_mark: بتاخد وتدي وتفكر ويفكّرك

christopher\_mark: وروحك تنتعش بمعية روح الآب

christopher\_mark: وكيانك ظهور لكيان ربنا

christopher\_mark: ظهور مادي يثبت ان لك خالق

christopher\_mark: دي صورة الثالوث على المستوى الفردي

christopher\_mark: لكن اعتراض بباوي او غيره المفروض يبقى ممنهج ومنضبط

christopher\_mark: فيقولوا

christopher\_mark: لكن الصورة دي ماتعبرش عن كل المعنى في الكتاب

christopher\_mark: فنقول لهم يبقى مانرفضهاش لكن نكملها

: Christopher\_mark بالمناسبة أحد اكبر مشاكل دجورج بباوي والأبائيين المحدثين في العموم هي انهم لما بيلاقوا غلط

: Christopher\_mark بيشتغلوا جزارين مش جراحين - يعني بيبتروا العضو المصاب بدون التمييز بين صحيحه وغلطه

abcdxyz: مش بقدر افهم حكاية صلاة القسمة للاب او للابن او القداس نفسة ازاي بيقدم للاب او للابن؟

christopher\_mark: ناجل دي

abcdxyz: ok

christopher\_mark: لما تنتقل من مستوى الفرد لمستوى الكنيسة تلاقي عجب

christopher\_mark: الإله محبة

christopher\_mark: اكيد كل انواع المحبة اللي بتوحذد البشر موجود اصلها عند ربنا

christopher\_mark: والا تختل المعادلة

christopher\_mark: المحبة = توحيد

christopher\_mark: طبيعتها كدة

christopher\_mark: لما تكتمل بتعمل كدة

christopher\_mark: المحبة الابوية موجودة في ربنا

christopher\_mark: بس ممكن توقل لي بيحب البشر زي ولاده

christopher\_mark: طيب المحبة البنوية؟

christopher\_mark: هيجب مين زي ابوه؟

christopher\_mark: والمحبة الاخاوية؟

christopher\_mark: هيحب مين محبة التكافؤ؟

christopher\_mark: والمحبة الزيجية؟

abcdxyz came online at 1:43 AM

christopher\_mark: دول مايبقالهمش معنى الا بفهم ان الخالق فيه فيذات الوقت

christopher\_mark: محبة ابوية

christopher\_mark: وبنوية

christopher\_mark: واخوية

christopher\_mark: ودي ماتتحققش الا في صورة الثالوث

abcdxyz: قول اخر حتة تاني علشان النت فصل

christopher\_mark: ولان املحبة اعظم درجاتها عند صاحبها الاصلي (ربنا)

christopher\_mark: ىخر حاجة عندك ايه؟

abcdxyz: لما ننتقل لمستوي الكنيسة

christopher\_mark: كارثة

christopher\_mark: طلع مافوش كوبي وبيست

christopher\_mark: لحظة هاتصرف

christopher\_mark: christopher\_mark: لما تنتقل من مستوى الفرد لمستوى الكنيسة تلاقي عجب christopher\_mark: الإله محبة christopher\_mark: اكيد كل انواع المحبة اللي بتوحذد البشر موجود اصلها عند ربنا christopher\_mark: والا تختل المعادلة christopher\_mark: المحبة = توحيد christopher\_mark: طبيعتها كدة christopher\_mark: لما تكتمل بتعمل كدة christopher\_mark: المحبة الابوية موجودة في ربنا christopher\_mark: بس ممكن توقل لي بيحب البشر زي ولاده christopher\_mark: طيب المحبة البنوية؟ christopher\_mark: هيجب مين زي ابوه؟ christopher\_mark: والمحبة الاخاوية؟ christopher\_mark: هيحب مين محبة التكافؤ؟ christopher\_mark: والمحبة الزيجية؟ abcdxyz came online at 1:43 AM christopher\_mark: دول مايبقالهمش معنى الا بفهم ان الخالق فيه فيذات الوقت christopher\_mark: محبة ابوية christopher\_mark: وبنوية christopher\_mark: واخوية christopher\_mark: ودي ماتتحققش الا في صورة الثالوث abcdxyz: قول اخر حتة تاني علشان النت فصل christopher\_mark: ولان املحبة اعظم درجاتها عند صاحبها الاصلي (ربنا) christopher\_mark: ىخر حاجة عندك ايه؟ abcdxyz: لما ننتقل لمستوي الكنيسة christopher\_mark: كارثة christopher\_mark: طلع مافوش كبوي وبيست christopher\_mark: لحظة هاتصرف abcdxyz: تمام

christopher\_mark: لما تنتقل من مستوى الفرد لمستوى الكنيسة تلاقي عجب الإله محبة اكيد كل انواع المحبة اللي بتوحذد البشر موجود اصلها عند ربنا والا تختل المعادلة المحبة = توحيد طبيعتها كدة لما تكتمل بتعمل كدة المحبة الابوية موجودة في ربنا بس ممكن توقل لي بيحب البشر زي ولاده طيب المحبة البنوية؟ هيجب مين زي ابوه؟ والمحبة الاخوية؟ هيحب مين محبة التكافؤ؟ والمحبة الزيجية؟ دول مايبقالهمش معنى الا بفهم ان الخالق فيه في ذات الوقت محبة ابوية وبنوية واخوية ودي ماتتحققش الا في صورة الثالوث christopher\_mark: اوضح كدة

abcdxyz:

christopher\_mark: بالشكل ده نلاقي ان صورة الكنيسة في العموم في اكمل حالاتها (مش مجرد صورة الفرد) بتحقق صورة الثالوث

christopher\_mark: والرابط بينه وبينها هو المحبة الزيجية

christopher\_mark: اللي تظهر ماديا او جسديا في صورة الرجل والمرأة (باعتبار الانسان صورة ربنا وبيحقق كل ما فيه)

christopher\_mark: لكن اصلها علاقة المسيح بالكنيسة

christopher\_mark: وتلاقي ان ىدم كان لوحده في الاول

christopher\_mark: لكن ليس جيداً

christopher\_mark: لأن الرب لما خلق آدم خلقه على صورته

christopher\_mark: والرب رأي انه ليس جيدا من الاصل انه مايخلقش الإنسان

christopher\_mark: فزي ما ربنا خلق الإنسان ليكون عروس روحي لمحبة الرب

christopher\_mark: فلما اتخلق يحمل صورة الرب كرر معاه التجربة

christopher\_mark: وقال ليس جيدا

abcdxyz: خلقله حوا

christopher\_mark: فالإيمان بالثالوث بعد ده كله

christopher\_mark: :هو النتيجة الحتمية للازمة لآيتين

christopher\_mark: الله محبة + نصنع الغنسان على صورتنا

christopher\_mark: التجسد فين في ده كله

christopher\_mark: التجسد له علاقة بالثلوث

christopher\_mark: مش مجرد ان عرفنا الثالوث والانسان سقط فربنا نزل يخلصه

christopher\_mark: العلاقة قوية بين العقيدتين

christopher\_mark: لما الانسان سقط

christopher\_mark: صورة الثالوث اتشوهت فيه

christopher\_mark: فبقى بدل ما يحقق غرض ربنا على مستوى البشر

christopher\_mark: يعني الاب يحب ولاده محبة خالصة

christopher\_mark: الابن ريكون محل ثقة ومشورة ومحبة ابويه

christopher\_mark: الاخواة مايتكبروش على بعض ويحترموا التساوي والكتافؤ

christopher\_mark: كل ده فسد

christopher\_mark: فبقى ربنا هو امل الانسان المباشر في اشباع احتياجه

christopher\_mark: لان اخوه الانسان فشل

christopher\_mark: الابن اللي مايلاقيش اب يلاقيه في الآب السماوي

christopher\_mark: فيلزمه يرجع لابوته

christopher\_mark: والاخ عاوز اللي يملاه ويرافقه لو مالقاش اخوات

christopher\_mark: والنفس المتروكة

christopher\_mark: تجد عريسها المسيح

christopher\_mark: ولكن....

christopher\_mark: هتجيب منين للاب ابن؟

christopher\_mark: ينفع ربنا يكون ابن؟

christopher\_mark: هنا عجب التجسد

christopher\_mark: انه صار ابن للبشر

christopher\_mark: واخ للبشر

christopher\_mark: التجسد نقل قيمة الثالوث للانسان اللي فسدت صورة الثالوث عنده

christopher\_mark: فد اول عمل

christopher\_mark: يسد الاحتياج اللي عجز الانسان يسده

christopher\_mark: وبعد كدة تاني عمل

christopher\_mark: يرجع الانسان صورة للثالوث

christopher\_mark: مش يكتفي بتسديد احتياجه لكن يقدمه لأخرين

christopher\_mark: كأنك عملت مكنة

christopher\_mark: علشان تنتج

christopher\_mark: وعلشان تنتج عاوز تتصّح وعاوزة كمان طاقة

christopher\_mark: لكن خربت وانفصلت عن مصدر الطاقة

christopher\_mark: فربنا اداها الطاقة علشان تشتغل

christopher\_mark: وصلح عطلها علشان تنتج بعد ما الطاقة وصلتها

christopher\_mark: ربنا اشبع الانسان وصلحه

christopher\_mark: التجسد عمل كدة

christopher\_mark: وهو ده واحد من دليلين فقط لا ثالث لهما على لاهوت المسيح

christopher\_mark: لداهية لتكون بتثبت لاهوت المسيح بإنه خلق عنين للاعمى

christopher\_mark: وسبحان الذي يخلق

christopher\_mark:

abcdxyz: لا ... زي ما اثناسيوس اثبت لاهوت المسيح بانه يؤلهنا

christopher\_mark: والدليلين هم في الحقيقة دليل واحد بمدخلين او مقاربتين

christopher\_mark: تمام كدة

christopher\_mark: هو ده

abcdxyz: مكتبتش الحاجات دي في كتاب؟

christopher\_mark: تبتها في مقالات

christopher\_mark: لكن عاوز اجمعها

christopher\_mark: نشرتها زمان في مقوع اتقفل

christopher\_mark: في انتظار فتح واحد تاني

christopher\_mark: لكن الكلام ده مش للنشر

christopher\_mark: الناس اجهل من الدواب

christopher\_mark: وماحدش هيسمح للكلام ده يتنشر

christopher\_mark: انا هاحطهم على الموقع لو ربنا اراد له يتفتح الشهر الجاي

(سبق نشر هذه المادة في موقع [www.copticyouth4holybook.net](http://www.copticyouth4holybook.net) قبل غلقه أولاً

ووقتها لاقى ترحيباً من المهتمين والنشطين..

وأسعدني/ عندما عاودت البحث عن أثر هذا الموقع بعد إغلاقه بفترة، أن أجد أن أحد النشطين في الدفاعيات – لا أعرفه- نقل منه في احد المواقع التي تهاجم الإيمان المسييحيّ – فلقي ما استشهد به من مادة الموقع تقديراً من مدير الموقع الذي قال:

**"طرحك يا سيدي بمنتهى الجمال والروعة وإنه لطرح علمي قبل أن يكون عقلي**

**وأنا شخصياً أذهلني هذا الطرح لأنني لم أسمع به في الكنائس ولا من أفواه الآباء والراهبات "**

<http://majdah.maktoob.com/vb/majdah939/>

ولعلّ الرب يكرمني بإعادة فتحه مرةً ثانية فيكون نجاح الثاني أعظم من الأول)

abcdxyz: ياعم اي حاجة ممكن تتنشر دلوقتي

christopher\_mark: للأسف الجيل كله حوصر في شرح موروث

christopher\_mark: لأ

christopher\_mark: لو انت ناوي تمشي على راسك

christopher\_mark: وساعتها كلامك مش هيجيب نتيجة

christopher\_mark: هاقول لك سر غريب في الكنيسة دي

abcdxyz: coptic youth

abcdxyz: ?

christopher\_mark: على كل تخلف شعبها

christopher\_mark: لكن الشئ مايبيعش معاه غير وه طالع من جوة الكنيسة

christopher\_mark: وجوة الكنيسة ده غابة بتاكل اي حد يحاول يقول كلمة صح

christopher\_mark: تيجي تعمل كدة - وانا باعمل كدة فعلا

christopher\_mark: تلاقي الحرب بعيد عنك مش في المواجهة

christopher\_mark: ويفصلوا الناس عنك

abcdxyz: فهم اللاهوت يحتاج لدرجة من الذكاء ( مش شايف ان ده ظلم شوية؟)

christopher\_mark: لأ

christopher\_mark: شرحه هو اللي يحتاج للذكاء

christopher\_mark:

christopher\_mark: لكن فهمه الاطفال بيفهموه

christopher\_mark: المسلم اللي سالني بعد ما خسر معركته

christopher\_mark: لجأ للسؤال ده

christopher\_mark: قال لي طيب ذنبه ايه الطفل الصغير يفهم الكلام ده ازاي؟

christopher\_mark: فقلت له

christopher\_mark: اولا ده تسليم منك ان الكبير ماعندوش اعتراض

christopher\_mark: اسجل دي

christopher\_mark: ثانيا

christopher\_mark: الطفل بيفهم

christopher\_mark: في الحقيقة الشرح ده كله رد على اعتراضات

christopher\_mark: الطفل ماعندوش الاعتراض اصلا

christopher\_mark: فمش محتاج يسمع الشرح اللي انت مستمتر عليه يفهمه

christopher\_mark: مستكتر

abcdxyz: احنا اللي بنفترض انه بعترض مش كدة؟؟

christopher\_mark: تعال بقى انت كطفل

christopher\_mark: صحيح

christopher\_mark: قلت له هاشرح لك طكفل بشرط

christopher\_mark: ماستألش اسئة الكبار

abcdxyz:

christopher\_mark: وإلا هارجعك كبير وتوصل لنتيجة صدمتك ان انت مش عاجبك وخلاص بس ماعندكش اعتراض حقيقي

christopher\_mark: طيب اشرح كطفل

christopher\_mark: قلت له الطفل اول شئ هيسأل ازاي واحد وتلاتة

christopher\_mark: هاروح قايل له 1 في 1 في 1

christopher\_mark: هينبهر

christopher\_mark: لو طفل شقي شوية هيقول لي طيب ليه مش اربعة في واحد

christopher\_mark: وواحد في اربعة

christopher\_mark: هقول له وانت ليه عندك اتنين ايد مش تلاتة

christopher\_mark: انت بتتعرف على الشئ وتتعامل معاه حسب حقيقته

christopher\_mark: ولما تعرفه تقدر تعرف اكتر

abcdxyz: الحقيقة قبل الفهم

christopher\_mark: فربنا بيقول لنا انه آب وابن وروح قدس

christopher\_mark: ايه الراعب اللي انت عاوزه؟

christopher\_mark: اتعامل مع الواحد في تلاتة ده

christopher\_mark: ولما ينقصك رابع فيه ابقى اسأل

christopher\_mark: زائد ان الطفل لو اتشرح له شرح المحبة وصورة الله

christopher\_mark: يفهمه اكر من غيره

christopher\_mark: لان الطفل يميل للمحبة والترابط

christopher\_mark: فدي هتخلي غريزته الشعورية تجببه في ربنا قوي

christopher\_mark: وهيعشق صورة الثالوث

christopher\_mark: والدليل على كدة

christopher\_mark: ان الطفل حاليا

christopher\_mark: وفي ضوء ما يحدث من شرح او عدم شرح في الحقيقة

christopher\_mark: بتكفيه جدا جدا جدا فركة المسيح المصلوب من اجله

abcdxyz: المشكلة كلها بالنسبة لي مش في الفهم المشكلة في تطبيق الفهم ده علي الحياة الروحية ..زي الصلاة مثلاص؟

christopher\_mark: وعمره مابيستغرب من فكرة التجسد بسبب محبته للمسيح الفادي

christopher\_mark: ده سؤال متقدم

christopher\_mark: وانا داخل اصلي

christopher\_mark: انا ابن راجع لابوه

christopher\_mark: علشان اخوه البكري نزل وجابه

christopher\_mark: وملاه بروح ابوه

christopher\_mark: فانا داخل للىب جنب الابن والروح بيتكلم جوايا

christopher\_mark: فكرة الروح القدس في الصلاة بتغيب عننا

christopher\_mark: لاننا بنبص فوق مش جوانا

christopher\_mark: الكتاب بيقول على الروح

christopher\_mark: صارخا فينا يا ىبا الىب

abcdxyz: ابونا متي اول واحد نور عقلي في الحتو دي

christopher\_mark: يعني احنا مابنقدرش نقول بثقة للىب يا آبا

christopher\_mark: الروح بيقولها بدالنا

christopher\_mark: وكمان

christopher\_mark: لا نعمل ما نصلي من اجله

christopher\_mark: الروح يعين ضعفنا ويشفع فينا

christopher\_mark: شوف الكلمة

christopher\_mark: بانات لا يُنطَق بها

christopher\_mark: يعني احنا مابنتكلمش كما ينبغي لأبناء

christopher\_mark: الروح بيسمع الىب على لساننا اللي المفروض نقوله

christopher\_mark: زي اب بيمسك ايد ابنه ويكتب بيها

christopher\_mark: الاب متى له فضل بلا شك على تنوير رسايل بولس الرسول

christopher\_mark: الحقيقة انا تقريبا مقرتلوش

christopher\_mark:

christopher\_mark: غير اجزاء من انجيل يوحنا

abcdxyz: ليه

christopher\_mark: ومؤخرا مقالات مع المسيح

christopher\_mark: مؤخرا دي يعني قبل نياحته بايام او بعدها بايام مش فاكر

christopher\_mark: بدأت معاه غلط

christopher\_mark: اول شئ قريتهوله كان كتاب الكنيسة والدولة

christopher\_mark: ماعجبنيش

christopher\_mark: فكان بداية ظالمة له

christopher\_mark: بعد كدة سمعت عنه وهم بيهاجموه

christopher\_mark: فعرفت كلامه من اللي خصومه نقلوه

christopher\_mark: لقيتهم مش فاهمين بيقول ايه

abcdxyz: انا قريتلو علشان هاجموه

christopher\_mark: فكنت باكتب تعليقات في ملفات خاصة للدفاع عنه

christopher\_mark: من غير ما اقراله

christopher\_mark: كتاب تاني قريتهوله زمان وبرضه ظالم له

christopher\_mark: هو كتاب الافخارستيا

christopher\_mark: مليا دش وادلة فسدانة

christopher\_mark: والعجيب انه استشهد بحبيب جرجس!!!

christopher\_mark: كمان كتيب الالف سنة مش صحيح مجابش جديد والقديم غلط

christopher\_mark: الحاجات الصفيرة دي كانت قدمة سيئة ووظالمة له

christopher\_mark: الأب متى له قيمتين وعنده مشاكل

christopher\_mark: قيمتين نظريتين

christopher\_mark: وقيمة عملية

christopher\_mark: قيمته العملية انه حرر ضمائر الناس من الخوف انهم يتكلموا في شئ عالي

abcdxyz: مجهودة في وقته وبالمكانيات اللي علي ايامة عظيم

christopher\_mark: قيمتين انتجاه هم

christopher\_mark: 1- فتحه لكنوز بولس الرسول ولاهوت العهد الجديد

christopher\_mark: 2- تاملاته غير طبيعية

christopher\_mark: قوية جدا جدا

christopher\_mark: هو متامل من الدرجة الاولى

christopher\_mark: ولغته خطيرة

christopher\_mark: لكن مشكلته الكبيرة في القليل اللي فقريتهوله هو التفسير

christopher\_mark: مشكلته مع التفسير (وهو نفسه مرة قال دي) انه حاطط فكرة في دماغه وعاوز يطلعها من النص

christopher\_mark: مشكلته هنا انه بدون وعي بيحتقر الذهن والمنقط

christopher\_mark: المنطق

abcdxyz: انا بحس بالعكس

abcdxyz: اللي بيعمل كدة الانبا شنودة

christopher\_mark: ممكن تحس كدة لانك بتقارن تفسيراته بتفسيرات الموجودين

christopher\_mark: كلاهما

christopher\_mark: مع اختلاف الفكرة المسبقة عندهما

abcdxyz: مافيش مقارنة

christopher\_mark: فيه

christopher\_mark: البابا فكرته المسبقة ان الترتيب الكنسي يتحقق

christopher\_mark: فكرة سلطوية

christopher\_mark: وان النصوص المحفوظة ماتتغيرش

christopher\_mark: استكمال لذات الفكرة السلطوية

christopher\_mark: دي وصلته انه مثلا لما يفسر كلام المسح لا تدعو لكم معلما

abcdxyz: جنون العظمة

christopher\_mark: انه يقول انه بيكلم الرسل بس

christopher\_mark: لكن الاب متى الفكرة المسبقة عنده

christopher\_mark: محبة ربنا فوق كل شئ

christopher\_mark: وهي الغالبة

christopher\_mark: واي شئ تاني زبالة

christopher\_mark: فدي تخليه يفسر يوحنا 1

abcdxyz: وايه المشكلة

christopher\_mark: ان نعمة فوق نعمة

christopher\_mark: هاقول لك اصبر

abcdxyz: لسة قاريها

christopher\_mark: لما يمفسر نعمة فوق نعمة انها نعمة متزايدة

christopher\_mark: وليست نعمة عوض عن نعمة

christopher\_mark: ليه

christopher\_mark: لانه مش قادر يقبل ان الناموس نعمة

christopher\_mark: فهو احتقاره لما هو غير نقطة اهتمامه بتخليه يجور عليه

christopher\_mark: مرة تانية ودي غلطة كبيرة

abcdxyz: وفي غلاطية برضو

christopher\_mark: لما قال ان مافيش ذبيحة عن الخطية العمد

christopher\_mark: فكرته نشات انه انجرف ورا فكرة ان المسيح كان هو احنا في الصليب

abcdxyz: المشكلة مش في الناموس بالنسبة له المشكلة في مايمثل الناموس في العصر الحالي

christopher\_mark: عاوز يلزقنا في المسيح لدرجة تزيل التمايز حتى

christopher\_mark: على عيني وراسي الافكار الغلط تروح في الزبالة

abcdxyz: مع المسيح صلبت

christopher\_mark: لكن التفسير بيتكلم عن النص وعن الشئ في صله الصح

christopher\_mark: صح

christopher\_mark: هو بيبالغ من حيث لا لزوم للمبالغة

christopher\_mark: فطبّ طبة تقيثلة قوي هنا

christopher\_mark: لان لاوين 6 ورا الاصحاح اللي هو خطفه فيه كذا ذبيحة عن خطايا عمد

christopher\_mark: منهم مثلا خطية اللقطة

christopher\_mark: لُقضطَة

christopher\_mark: يعني قلم صاحبك لزق في ايدك

christopher\_mark: دي مش عمد؟

abcdxyz: ايه اللقطة دي؟؟

christopher\_mark: كمان بالمنطق حتى لو افترضت صحة الحكاية دي

christopher\_mark: ماتوصلوش لغرضه ان المسيح لازم يكون يمثلنا بذواتنا في صليبه

christopher\_mark: اللقطة يعني واحد معدي لقط حاجة واقةع

christopher\_mark: ومقالش عليها

abcdxyz: ماقرتش اللاويين ولا مرة

christopher\_mark: مش فاكر دي جت فين

christopher\_mark: لكن اظنها في بولس الرسول

christopher\_mark: بس مش متاكد

christopher\_mark: تفسيره لالهي الهي لماذا تركتني

christopher\_mark: ناسيه

christopher\_mark: لكن فاكر ان واحد وراهوني قعدنا فيه لقيت له نفس المشكلة

christopher\_mark: لكن تاملاته لا يُبارى فيها

christopher\_mark: عاوز اكتب كتابه تاني

christopher\_mark: زعلتني انت كدة

christopher\_mark: سلقته وقتها

christopher\_mark: لما عرفت انه انتقل

christopher\_mark: انكبيت اكتبه طلع مسلوق

christopher\_mark: لكن فيه كل الافكار دي

abcdxyz: افهم من كدة ان في خطايا معينة اعمال الناموس بتغقرها؟؟

christopher\_mark: لأ طبعا

christopher\_mark: مين قال كدة

christopher\_mark: الذبائح لا تغفر

christopher\_mark: تكفر ولا تغفر

abcdxyz: مش فاهم ايه علاقة اللاويين بكلامة عن المسيح والصليب

christopher\_mark: دلوقت المسيح اتصلب

christopher\_mark: لمغفرة خطايانا

christopher\_mark: هو عاوز يقول ان المسيح كان احنا

christopher\_mark: مش مجرد بدالنا ولا عنا

christopher\_mark: تعبير في المسيح كان هو شعاره

christopher\_mark: في المسيح في المسيح

abcdxyz: شعار بولس

christopher\_mark: حلو قوي

christopher\_mark: ي المسيح لما زادت عنده وطغت على تفكيره

christopher\_mark: بقى عاوز يوصل ان احنا والمسيح واحد

christopher\_mark: وهنا كان بيستعين بكلمة مستيكي للتفسير لما يعجز عن تفسيره في الظاهر

christopher\_mark: وطالما الموضوع مستيكي

christopher\_mark: يعني تغمض عنيك وتحلم

christopher\_mark: ان المسيح مصلوب كانه انت

abcdxyz: لكي يكونوا واحداً

christopher\_mark: علشان يثبت ضرورة دي

christopher\_mark: افتكس ان مافيش ذبيحة عن الخطايا العمد

christopher\_mark: يعني لازم اللي يعمل خطية عمد يموت بنفسه

christopher\_mark: مالهاش حل تاني

christopher\_mark: فازاي البشر تتغفر لهم خطايا عمد وهم لازم يموتوا؟

christopher\_mark: إلا لو كانوا في المسيح لما مات؟

christopher\_mark: الفكرة دي فيها مستويين للخطا

christopher\_mark: المستوى الاول ان غير صحيح ان مافيش ذبيحة عن الخطايا العمد

christopher\_mark: فيه

abcdxyz: زي الفرق بين مقدم الذبيحة والذبيحة نفسها يعني؟

christopher\_mark: حاجة زي كدة - صحيح

christopher\_mark: الخطا التاني هافترض صحة كلامه

christopher\_mark: مش هيوصلنا لغرضه

christopher\_mark: فكّر معايا

christopher\_mark: اللي عمل خطية عمد لازم يموت فمات في المسيح

christopher\_mark: طيب واللي عمل خطية سهو؟ الذبيحة كفرت عنه؟

christopher\_mark: تكفير حقيقي؟

christopher\_mark: تطهير؟

christopher\_mark: مغفرة؟

christopher\_mark: أبداً

abcdxyz: لا

christopher\_mark: يبقى مافرقتش معانا العمد لها ذبيحة ولا لا

christopher\_mark: لان كدة كدة احتجنا لمغفرة فوقية

christopher\_mark: كمان

christopher\_mark: الل عمل خطية عمد لازم يموت هو

abcdxyz: صح

christopher\_mark: طيب لو المسيح مات باعتباره احنا

christopher\_mark: بس ماهواش احنا انما باعتباره

abcdxyz: يعني المسيح مات بدل ممنا ... نظرية البديل ؟

christopher\_mark: يبقى موت المخطئ خطية عمد في العهد القديم مكانتش ملزمة بالراجع

christopher\_mark: كان يكفي واحد يمتو باعتباره المخطئ

christopher\_mark: المشكلة التالتة وهي الاخطر جدا

christopher\_mark: جدا

christopher\_mark: جدا

christopher\_mark: هو افترض ان عدم وجود ذبيحة للخطية العمد هي دليله على فكرته

christopher\_mark: ان احنا متنا في المسيح

christopher\_mark: طيب ثبت ان فيه ذبيحة عن الخطية العمد

christopher\_mark: يبقى فكرته عن ان احنا متنا في المسيح غلط!

christopher\_mark: والحقيقة انها فكرة انجيلية صح

christopher\_mark: لكن فساد الاستدلال ممكن يقلبها

christopher\_mark: هاقول لك شئ غريب

christopher\_mark: البابا شنودة خدم الاب متى والعكس

christopher\_mark: كل واحد ادا للتاني فرصة انه يبان عملاق عند اتباعه

abcdxyz: ايه الاستدلال السليم؟

christopher\_mark: الاستدلال السليم انك تواجه بشجاعة حقيقة ان كل ما قدم للىن لا يحمل أي شرح للفداء

christopher\_mark: وده هياخدنا لموضوع تاني كبيييير

christopher\_mark: الفداء ليه بالدم؟

abcdxyz: انبا شنودة مالوش اتباع له عبيد

christopher\_mark: له اتباع ماتحتقرش الآخرين

christopher\_mark: انا كنت واحد منهم

christopher\_mark: وعمري ماكنت عبد

christopher\_mark: وعارف باقول ايه

christopher\_mark: احساس الغيرة في نقاوته

christopher\_mark: مع عدم وجود طاقة على المتابعة والمعرفة

christopher\_mark: بتخلي صاحبها يدور على السهل الممتنع

abcdxyz: لا

christopher\_mark: وهو افضل من يأخذ شكل السهل الممتنع للي مايفحصش

christopher\_mark: لما تحط دماغك في الشئ هتلاقي الاخطاء

abcdxyz: هو بيتمسك برأية ولو عرف انه غلط

christopher\_mark: بس وانت بعيد؟

christopher\_mark: دي هتعرفها ازاي؟

christopher\_mark: مش لازم تبقى عبد علشان ماتعرفهاش

christopher\_mark: ممكن تكون سوي

christopher\_mark: وبتحبه من باب الغيرة

abcdxyz: عصمة البابا عقيدة عندنا غير مكتوبة

christopher\_mark: وماتعرفش ده

christopher\_mark: انا ماكنتش عندي العقيدة دي لكن كنت شايفه مريح

christopher\_mark: لسبب بسيط

christopher\_mark: مابادورش

christopher\_mark: فبافترض

christopher\_mark: ولما كان يقع في ايد غلط

christopher\_mark: اقول ده من الاخطاء اللي اي حد بيخطئها

christopher\_mark: مش معصوماهه لكن مش مرفوض

abcdxyz: قلة معرفة

christopher\_mark: لما يطلع واحد زي الأب متى

christopher\_mark: ويكتب كتب ضخمة

christopher\_mark: مع ناس مابيقروش

christopher\_mark: ويُشاع ان فيها اوبا لالا اوعى وشك هرطقاااااااات

christopher\_mark: طبيعي الناس الكسولة هتستريح لوجود البابا العالم اللي بيقرا البلاوي دي ويرد ليها

christopher\_mark: فهمت قصدي ان الأب متى خدم البابا نودة؟

christopher\_mark: انه خلى اتباعه يستريحوا ويوفروا على نفسهم عناء قراية المجلدات دي

christopher\_mark: ولو عكستها هتلاقي الخدمة متببادلة

abcdxyz: اصحابي بخافوا يقروله لحسن يكون حاطط السم في العسل ادي اللي الكنيسة بتشيعوا عنه ده اسلوب تربية العبيد

christopher\_mark: هاهاها

christopher\_mark: فكرتني بجملة كنت بافقراها على عريات الهيسبانيك في امريكا

christopher\_mark: I am the one your mother warnedfrom

christopher\_mark: اوعى تقراله ليضحك عليك

christopher\_mark: المهم

christopher\_mark: لما الناس اصحاب العقل والنشاط

christopher\_mark: يكتشفوا عوار البابا شنودة وتدني قيمة انتاجه

christopher\_mark: بيكروا تلقاءً في البديل

christopher\_mark: فبينتقلوا للاب متى بدون رغبة نفسية في دراسة الكلام

christopher\_mark: ده من امراض النفوس للأسف

christopher\_mark: عدم محبة مواجهة الفراغ

christopher\_mark: لازم يكون واحد صخح

abcdxyz: بياخدوه مسلم بيه صح؟

christopher\_mark: دي مشكلة مقابلة

christopher\_mark: مش بس مسلم بيه

christopher\_mark: الكلمة اللي انت قلتها

christopher\_mark: مافيش مقارنة

abcdxyz: بس مشكلة ابسط بكتير

christopher\_mark: فين ده وفين ده

christopher\_mark: تبدو في الظاهر للأسف

christopher\_mark: انا شفت مشاكل كتير مالقتش مشكلة ابسط من صاحبتها

christopher\_mark: الأب متى له قيمة لا انكرها

christopher\_mark: لا يتمتع بها البابا

christopher\_mark: ولكن

christopher\_mark: هل ابتلاع كل كلامه له نفس قيمته؟

christopher\_mark: دي مناقضة

christopher\_mark: لان قيمته الكبيرة هي في تحريره الناس من سجن الموروث

christopher\_mark: فلما هو نفسه يتحول لسجن تبقى مفارقة محزنة

abcdxyz: من الاخر ... انا اقتنعت بابونا متي لانه فادني في حياتي الروحية اكتر بكتير من الكلام بتاع البابا اللي انا اتربيت عليه

christopher\_mark: وانا مابتكلمش عن تحليل نظري فقط

christopher\_mark: ده ولاء شخصي

christopher\_mark: تحمد عليه

christopher\_mark: لكنه نفس موقف التانيين

christopher\_mark: انا عارف واحد صاحبي كان فسدان

christopher\_mark: حضر مرة محاضرة للبابا اثرت فيه

christopher\_mark: فلو حد اتكلم عليه يقوم يعوره

abcdxyz: تعليم الابابا زرع في من وانا صغير مصايب كتير عالجها ابونا متي

christopher\_mark: حاولت افهمه ان طلب البر والطهارة امر طبيعي في الانسان اللي ربنا اداله نعمة

christopher\_mark: ولو كان سمع الكلمة عند بياع جرجير كان تاب

christopher\_mark: هاهاهاااااااااااا

christopher\_mark: انا ماجادلتكش في دي

christopher\_mark: انا نقطتي مدى احقية التأثر بالمصادرة على الفحص

christopher\_mark: يعني واحد اثر فيّ تاثير ايجابي

abcdxyz: تمام

christopher\_mark: ده يكون سبب ابتلعه كله؟

christopher\_mark: بس للحقيقة

christopher\_mark: افضل من قدم لي الاب متى هم خصومه

christopher\_mark: بيما هو لم يحسن تقديم نفسه ليذ

abcdxyz: ودي فايدة ان الشخص ده نفسة يفتح عيني علي ناس تانية وبالذات المسيح

christopher\_mark: اللي يوصل للمسيح الامور بتوصل لمنتهاها معاه

christopher\_mark: بس فيه ناس كتير بتسمي اصنامها المسيح

christopher\_mark: هتعرف ازاي ده المسيح ولا صنم يشبه صورته؟

abcdxyz: انا عارف ان الللي اتعاملوا معاه مباشرة زي الرهبان بيعبدوه

abcdxyz: ودي مشكلتهم مش مشكلته هو

christopher\_mark: يُقال

christopher\_mark: انا جبت سيرة مشكلته

christopher\_mark: انا باتكلم عن موقف الناس في كل ما سبق

abcdxyz: نت لسه هاكلمك في الموضوع ده

christopher\_mark: وهو طفش منهم قبل نياحته وقعد في الساحل الشمالي

abcdxyz: لازم امشي دلوقتي هاكلمك بكرة في نفس الميعاد هاتكون فاضي؟

christopher\_mark: ربنا معاك

christopher\_mark: ماعدتش عارف انا عاوز اتوقف وارجع للخطة اللي حيطتها علشان انجز

christopher\_mark: بس لازم انام الاول

christopher\_mark: الملف ده تاريخي

christopher\_mark: ثالوث وتجسد ونقد بابا شنودة واب متى بعد يومين من عدم النوم

christopher\_mark: احب ارجع اشوف انا كتبت ايه

christopher\_mark: الرب معك

christopher\_mark: الى لقاء